cyanic-selkie/wikianc huggingface dataset:
Antonov An-10
Ο τύπος αποσύρθηκε από την υπηρεσία το 1972, μετά από ένα ατύχημα κατά το οποίο αποκαλύφθηκε δομική αστοχία στη βάση των πτερύγων. Ταυτόχρονα, όμως, το Antonov An-12, με το οποίο είναι όμοιο κατά 90%, εμφανιζόταν πολύ περισσότερο ανθεκτικό και βρίσκεται ακόμα σε υπηρεσία σε πολλές χώρες. Μετά την απόσυρσή του, το An-10 αντικαταστάθηκε αρχικά από τα Ilyushin Il-18 και Antonov An-24 και στη συνέχεια από το Tupolev Tu-134. Κύριος χρήστης του τύπου ήταν η Ρωσική Aeroflot.
Γλώσσες και ευρώ
Στα επίσημα έγγραφα, η ονομασία «ευρώ» πρέπει να χρησιμοποιείται στην ονομαστική του ενικού σε όλες τις γλώσσες, ωστόσο λαμβάνονται υπόψη τα διαφορετικά αλφάβητα, οι μορφές του πληθυντικού και η Κλίση των ουσιαστικών. Σε έγγραφα εκτός των νομικών κειμένων της ΕΕ, μεταξύ των οποίων και της εθνικής νομοθεσίας της κάθε χώρας, γίνονται δεκτές και άλλες μορφές ορθογραφίας σύμφωνα με τους γραμματικούς κανόνες της αντίστοιχης γλώσσας. Η ορθογραφία των λέξεων του νομίσματος που χρησιμοποιείται στη νομοθεσία της Ευρωπαϊκής Ένωσης είναι προκαθορισμένη σε κάθε γλώσσα. Στην αγγλική έκδοση της νομοθεσίας της Ευρωπαϊκής Ένωσης οι μορφές ευρώ και σεντ χρησιμοποιούνται αμετάβλητα στον ενικό και στον πληθυντικό, παρόλο που αυτό συμβαίνει λόγω της αγγλικής πρακτικής για τα νομίσματα.
Κάρολος του Βαλουά
Διεκδίκηση Γαλλικού θρόνου
Ο μεγαλύτερος ανιψιός του Λουδοβίκος Ι΄ της Γαλλίας πέθανε πρόωρα (1316) αφήνοντας τη σύζυγο του έγκυος, ο επόμενος αδελφός του Φίλιππος Ε΄ της Γαλλίας ανέλαβε την αντιβασιλεία περιμένοντας τη γέννηση του διαδόχου. Ο μεταθανάτιος γιος του Λουδοβίκου Ι΄ Ιωάννης Α΄ της Γαλλίας έζησε και βασίλευσε μόνο λίγες μέρες και τον διαδέχθηκε ο θείος του Φίλιππος Ε΄. Ο Κάρολος των Βαλουά υποστήριξε αρχικά την κόρη του Λουδοβίκου Ι΄ Ιωάννα Β΄ της Ναβάρρας αλλά στη συνέχεια άλλαξε την υποστήριξη του στον Φίλιππο με ελπίδες να είναι ο ίδιος ο επόμενος διάδοχος. Τον Φίλιππο διαδέχθηκε ο μικρότερος αδελφός του Κάρολος Δ΄ της Γαλλίας (1322), ο Κάρολος διοίκησε με επιτυχία τον στρατό του ανιψιού του (1324) καταλαμβάνοντας την Γκυγιέν και τη Φλάνδρα από τον Εδουάρδο Β΄ της Αγγλίας (1324). Καταλαμβάνοντας πολλές πόλεις βοήθησε σημαντικά στη σύναψη ειρήνης με τους Άγγλους μετά από διαπραγματεύσεις με την εξαδέλφη του Ισαβέλλα της Γαλλίας. Ο Κάρολος Βαλουά πέθανε στις 16 Δεκεμβρίου 1325, ο μεγαλύτερος γιος του Φίλιππος θα ανακηρυχθεί σε τρία χρόνια βασιλιάς ως Φίλιππος ΣΤ΄ της Γαλλίας, θεωρήθηκε σαν μεταθανάτια εκδίκηση του ανθρώπου που είπε "εγγονός, γιος, αδελφός, ανιψιός τριών βασιλέων αλλά ποτέ ο ίδιος βασιλιάς". Ο Κάρολος τάφηκε στη μονή των Ιακωβίνων στο Παρίσι, το ομοίωμα του βρίσκεται σήμερα στη Βασιλική Σαιν-Ντενί, θα είχε γίνει ο ίδιος βασιλιάς αν ζούσε ακόμα τρία χρονια.
Ρένσις Λίκερτ
Έργο
Ίδρυσε το Ινστιτούτο Κοινωνικής Έρευνας του Πανεπιστημίου του Μίσιγκαν και από την έναρξη λειτουργίας του τελευταίου ως το 1970 διετέλεσε διευθυντής του. Μετά την συνταξιοδότησή του ίδρυσε το Rensis Likert Associates  για να παράσχει συμβουλές σε οργανισμούς. Συνετέλεσε επίσης στην ίδρυση του Ινστιτούτου Παραγωγικότητας (Institute for Corporate Productivity ή i4cp). Τη δεκαετία του ' 60 και του ' 70 τα βιβλία του ήταν δημοφιλή στην Ιαπωνία, ενώ η έρευνά του σε εταιρείες ανά τον κόσμο είναι επίσης σημαντική.
Τρύφωνας Τζανετής
Ο Τρύφωνας Τζανετής (1918 - 8 Σεπτεμβρίου 1998) ήταν Έλληνας διεθνής ποδοσφαιριστής και μετέπειτα προπονητής.
Κώστας Πούλης
Σε συλλογικό επίπεδο
Ξεκίνησε το ποδόσφαιρο σε ανεξάρτητα σωματεία της γειτονιάς του για να βρεθεί το 1945 στην ΑΕΚ, στην πρώτη ομάδα της οποίας αγωνίστηκε πρώτη φορά το 1948, παραμένοντας σε αυτή επί 11 συναπτά έτη, μέχρι την περίοδο 1958-59. Το καλοκαίρι του 1959 δόθηκε ως αντάλλαγμα με τους συμπαίκτες του Μπούνα, Τεμπονέρα, Βαλσάμη και Κοκκινίδη στην Προποντίδα Χαλκίδας για τον τερματοφύλακα Κίμωνα Δημητρίου.
Βέδιος Πολίο
Βιογραφία
Ο Β. Πολίο απεβίωσε το 15 π.Χ. Μεταξύ των πολλών κληρονόμων του, και ο Aύγουστος έλαβε ένα μεγάλο μέρος της περιουσίας τού Β. Πολίο, συμπεριλαμβανομένης της έπαυλής του στο Παυσίλυπο (Posilipo), μαζί με οδηγίες για την ανέγερση ενός κατάλληλου μνημείου στην τοποθεσία. Ο Αυτοκράτορας κατεδάφισε τουλάχιστον μέρος τού μεγάρου τού Β. Πολίου στη Ρώμη, και στη θέση του κατασκεύασε μία κιονοστοιχία, την Στοά της Λιβίας προς τιμήν της συζύγου του, την οποία αφιέρωσε το 7 π.Χ.
Νότης Περγιάλης
Παραστασιογραφία
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου
Οσμή
Γενική αξιολόγηση
Οι αναλυτικές μέθοδοι μπορούν να διαιρεθούν σε φυσικές, αεριοχρωματογραφικές και την χημειοαισθητηριακή μέθοδο.
Ένταση
Η ένταση της οσμής μπορεί να εκφραστεί χρησιμοποιώντας μια κλίμακα έντασης της οσμής, που είναι μια λεκτική περιγραφή μιας αίσθησης της οσμής στην οποία αποδίδεται μια αριθμητική τιμή.
Ερμηνεία του μοντέλου διασποράς
Σε πολλές χώρες, χρησιμοποιείται το μοντέλο οσμής για τον καθορισμό του εύρους της επίδρασης από μια πηγή οσμής. Αυτή είναι μια συνάρτηση της συγκέντρωσης του μοντέλου, του μέσου χρόνου (για ποια χρονική περίοδο επαναλαμβάνονται τα βήματα του μοντέλου (συνήθως ανά ώρα)) και ενός ποσοστού. Τα ποσοστά αναφέρονται σε μια στατιστική αναπαράσταση για πόσες ώρες τον χρόνο, μπορεί να ξεπερνιέται η συγκέντρωση C με βάση τη μέση περίοδο.
Άμεση δειγματοληψία
Η άμεση δειγματοληψία αναφέρεται στην τοποθέτηση ενός καλύμματος στην εκπέμπουσα επιφάνεια από την οποία συλλέγονται τα δείγματα και για την οποία καθορίζεται ο ρυθμός εκπομπής της οσμής.
Πηγές όπως βιοφίλτρα, που έχουν κάθετη συνιστώσα στην ταχύτητα θα πρέπει να ληφθούν υπόψη κατά την εξέταση της πιο κατάλληλης μεθόδου. Μια συνήθως χρησιμοποιούμενη τεχνική είναι η μέτρηση της συγκέντρωσης της οσμής στην επιφάνεια εκπομπής και ο συνδυασμός της με τον ρυθμό της ογκομετρικής ροής του αέρα που εισέρχεται στο βιοφίλτρο για την παραγωγή ενός ρυθμού ροής.
Τύποι
Οι δυσάρεστες οσμές παίζουν ποικίλους ρόλους στη φύση, συχνά ως προειδοποίηση κινδύνου, αν και αυτό μπορεί να μην είναι γνωστό στον οργανισμό που το οσμίζεται. Μια οσμή που θεωρείται ως δυσάρεστη από κάποιους ανθρώπους ή πολιτισμούς μπορεί να θεωρείται ελκτική από άλλους, όταν υπάρχει περισσότερη εξοικείωση ή καλύτερη επανάληψη. Θεωρείται συνήθως ότι αυτοί που έχουν μια δυσάρεστη σωματική οσμή θα είναι μη ελκυστικοί από τους άλλους. Κάποιες μελέτες έχουν δείξει ότι ένα άτομο που εκτίθεται σε μια συγκεκριμένη δυσάρεστη οσμή μπορεί να έλκεται από άλλους που έχουν εκτεθεί στην ίδια δυσάρεστη οσμή. Αυτό συμπεριλαμβάνει οσμές που σχετίζονται με τη μόλυνση.
Ναός Αγίου Ανδρέα (Μάντοβα)
Βιβλιογραφία
Κατηγορία:Χριστιανικοί ναοί στην Ιταλία Κατηγορία:Αναγεννησιακή αρχιτεκτονική Μαντοβα
Λέσκοβατς
To Λέσκοβατς (σερβικά: Лесковац/Leskovac) είναι πόλη και δήμος που βρίσκεται στη νότια Σερβία με πληθυσμό 144.206 κατοίκους (2011). Είναι το διοικητικό κέντρο της περιοχής της Γιαμπλάνιτσα (Jablanica). Το Λέσκοβατς είναι προσβάσιμο από το Βελιγράδι και τη Βόρεια Μακεδονία μέσω του αυτοκινητόδρομου E75.
Βαλκανικοί Αγώνες Στίβου 2014
Λεπτομέρειες
Η Ρουμανία πήρε την πρώτη θέση στη βαθμολογία και κατέκτησε και τα περισσότερα συνολικά μετάλλια: 32 (14-12-6). Ακολούθησε η Τουρκία με 21 (7-7-7), η οποία ήταν πολυνίκης στους άνδρες με 6 χρυσά. Η Βουλγαρία ήταν τρίτη με 16 (7-6-3) μετάλλια συνολικά.
Καλύτεροι αθλητές
Ο Οπρέα, που αγωνιζόταν στην ιδιαίτερη πατρίδα του, κέρδισε και στο μήκος. Δύο νίκες σε ατομικά αγωνίσματα πέτυχε, επίσης, ο Τούρκος Ραμίλ Γκουλίγιεφ (100, 200μ), ενώ διπλή νίκη σε ατομικό και σκυταλοδρομία πέτυχαν οι Ρουμάνες της ομάδας 4Χ400μ: Μοροζάνου (400μ εμπ), Λάβριτς (800μ), Ραζόρ (400μ) και ο Τούρκος Γιαβούζ Καν (400μ, 4Χ400μ).
1. 20px Μαριάν Οπρέα (τριπλούν): 1.130 πόντοι. 2. 20px Σεργκέι Μαργκίεφ (σφύρα): 1.125 πόντοι. 2. 20px Ραμίλ Γκουλίγιεφ (100μ): 1.125 πόντοι.
Γυναικών
* Διεξήχθησαν ξεχωριστά πρωταθλήματα.
Πηγές
Κατηγορία:Βαλκανικοί Αγώνες Στίβου Κατηγορία:Στίβος το 2014 Βαλκανικοί Αγώνες Στίβου 2004
Αόστα
Ιστορία
Μετά την πτώση της Δυτικής Ρωμαϊκής Αυτοκρατορίας, η πόλη κατακτήθηκε από τους Βουργουνδούς, τους Οστρογότθους και τους Βυζαντινούς. Ύστερα από το 888 ήταν μέρος του Βασιλείου της Ιταλίας.
Νικόλαος Βγενόπουλος
Ο Νικόλαος Βγενόπουλος (Αγία Βαρβάρα Τριταίας Αχαΐας, 1926 - Αθήνα, 27 Δεκεμβρίου 1985) ήταν Έλληνας ιατρός και πολιτικός από την Πάτρα. Αδελφός του ήταν ο δικηγόρος Θεόδωρος Βγενόπουλος και θείος του ο πρώην υπουργός Αναστάσιος Βγενόπουλος.
Ριάνα
Η Ρόμπιν Ριάνα Φέντυ (Robyn Rihanna Fenty, 20 Φεβρουαρίου 1988) περισσότερο γνωστή απλά ως Ριάνα, είναι Μπαρμπαντιανή τραγουδίστρια, στιχουργός, ηθοποιός και επιχειρηματίας.
Προσωπική ζωή
Από το 2009 έως το 2016, η Rihanna ήταν σε on-off σχέση με τον Καναδό ράπερ Drake, ενώ ενδιάμεσα (2012-13) υπήρξε επανασύνδεση με τον Chris Brown. Από το 2017 μέχρι το 2020, ήταν σε σχέση με τον Σαουδάραβα επιχειρηματία Hassan Jameel.
Μοχάμεντ Γιουνούς
Παραπομπές
Κατηγορία:Οικονομολόγοι από το Μπανγκλαντές Κατηγορία:Τραπεζίτες Κατηγορία:Βραβευμένοι με Νόμπελ Ειρήνης
Πευκέστας
Ο Πευκέστας (4ος αιώνας π.Χ.) ήταν διακεκριμένος αξιωματικός στην υπηρεσία του Μεγάλου Αλεξάνδρου, ένας από τους σωματοφύλακες του, και ο μετέπειτα σατράπης της επαρχίας της Περσίας. Καταγόταν από τη Μίεζα κοντά στη σύγχρονη Νάουσα, το ίδιο μέρος όπου ο Αριστοτέλης είχε αναλάβει την διαπαιδαγώγηση του Αλεξάνδρου και των υπόλοιπων νέων της Μακεδονικής αριστοκρατίας.
Ουράνιο
Παρασκευές
Το ουράνιο μπορεί να απομονωθεί από τα ορυκτά του αλλά και από άλλες φυσικές πηγές, όπως ο λιγνίτης ή η μοναζιτική άμμος. Παρασκευάζεται από τις ενώσεις του με αλογόνα με αναγωγή με αλκάλια ή αλκαλικές γαίες, αργίλιο ή και άνθρακα. Μπορεί, επίσης, να παρασκευασθεί με ηλεκτρόλυση φθοριούχων ενώσεών του όταν αυτές προστεθούν σε τήγμα μίγματος χλωριούχου νατρίου και χλωριούχου ασβεστίου. Υψηλής καθαρότητας ουράνιο λαμβάνεται με αναγωγή αλογονιδίων του από διάπυρο σύρμα.
Φυσικές και χημικές ιδιότητες
Το ουράνιο είναι ραδιενεργό στοιχείο, που σημαίνει ότι ο πυρήνας του ατόμου του είναι ασταθής και διασπάται αυθόρμητα. Το φυσικό ουράνιο είναι μίγμα τριών κυρίως ισοτόπων του: 238U (~99,2%), 235U (~0,75%) και 234U (~0,05%) (και τα τρία είναι ραδιενεργά). Στη διάσπαση πυρήνων ουρανίου και θορίου αποδίδεται, κατά μία θεωρία, η θερμότητα του γήινου πυρήνα.
Προπίνιο
Με μεθυλίωση αιθινίου
Το αιθινικό νάτριο μπορεί να μεθυλιωθεί με μεθυλαλογονίδιο :
Χημικές ιδιότητες και παράγωγα
Το προπίνιο είναι μια ένωση που είναι βολική στο να προσθέτει ομάδα τριών ατόμων άνθρακα σε οργανικές συνθέσεις. Με επίδραση αλκυλολιθιακών ενώσεων, όπως το βουτυλολίθιο (BuLi), δίνει 1-προπινυλολίθιο (CH3C≡CLi). Το τελευταίο είναι ένα πυρηνόφιλο αντιδραστήριο, που μπορεί να δώσει αντίδραση προσθήκης σε καρβονυλικές ομάδες, παράγοντας έτσι αλκοόλες και εστέρες. Αν και το ίδιο το χημικά καθαρό προπίνιο είναι ακριβό, το αέριο MAPP μπορεί να χρησιμοποιηθεί στη θέση του και παράγεται (σχετικά) φθηνά σε μεγάλες ποσότητες.
Καύση
Με το οξυγόνο του αέρα καίγεται παρέχοντας κυανή φλόγα υψηλότατης θερμοκρασίας:
Υδραλογόνωση
Με προσθήκη υδραλογόνων (HX) (υδραλογόνωση) σε προπίνιο παράγεται αρχικά 2-αλοπροπένιο και στη συνέχεια (με περίσσεια υδραλογόνου) 2,2-διαλοπροπάνιο. :
Προσθήκη καρβονικών οξέων
Με επίδραση καρβονικών οξέων (RCOOH) σε προπίνιο παράγεται καρβονικός μεθυλοβινυλεστέρας :
Χημεία Reppe
2. Με αλδεΰδες (RCHO) δίνει προπινυλόλες, σύμφωνα με την αντίδραση Φαβόρσκιυ (Favorskii reaction):
Αρχιεπίσκοπος Δωρόθεος
Ο Δωρόθεος Κοτταράς (1888 - 26 Ιουλίου 1957) ήταν Αρχιεπίσκοπος Αθηνών και πάσης Ελλάδος κατά τα έτη 1956-1957.
Χοβτασέν (Σιράκ)
Παραπομπές
Κατηγορία:Αγροτικές κοινότητες του Σιράκ
Τίτος Πατρίκιος
Ο Βαπτιστής - Τίτος Πατρίκιος (Αθήνα, 21 Μαΐου 1928) είναι Έλληνας ποιητής, πεζογράφος και μεταφραστής της πρώτης μεταπολεμικής γενιάς. Το 1994 τιμήθηκε με το Ειδικό Κρατικό Βραβείο Λογοτεχνίας.
Άγιος Νικόλαος (Λεμεσός)
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του Αγίου Νικολάου παρουσιάζει αύξηση στην πορεία των χρόνων. Ο πίνακας που ακολουθεί παρουσιάζει τον πληθυσμό του Αγίου Νικολάου όπως καταγράφηκε στις απογραφές πληθυσμού που έγιναν στην Κύπρο.
Αζέλ
Το Αζέλ (γαλλικά: Agel, οξιτανικά: Agèl) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Εξωτερικοί σύνδεσμοι
Κατηγορία:Κοινότητες του Ερώ
Νικηφόρος Βυζαντινός
Πέραν των δραστηριοτήτων που αφορούν την λογοτεχνία, ο Νικηφόρος Βυζαντινός αρθρογραφεί κατά τακτά χρονικά διαστήματα στον έντυπο τύπο με θεματολογία αντλούμενη από τα εθνικά ζητήματα της Ελλάδος, την ιστορία της, αλλά και τις κοινωνικές εξελίξεις και προβληματισμούς.
Ουμβέρτος του Σπολέτο
Βιογραφία
Όταν ο Βερεγγάριος Β΄ έγινε το 950 βασιλιάς της Λομβαρδίας ("Ιταλίας"), ο Ουμβέρτος έχασε το δουκάτο, του επετράπη όμως η μαρκιωνία της Τοσκάνης. Ήταν ο πιο ισχυρός φεουδάρχης της βόρειας Ιταλίας και έμεινε πιστός στον Βερεγγάριο Β΄, ακόμη και όταν ο Όθων Α΄ της Γερμανίας πέρασε τις Άλπεις και ανέλαβε το βασίλειο. Είναι η εποχή που η Λομβαρδία με πρωτεύουσα την Παβία, διεκδικεί την ανεξαρτησία της από τον Γερμανό βασιλιά. Ο Βερεγγάρος Β΄ ηττήθηκε και τότε ο Ουμβέρτος συμφιλιώθηκε με τον Όθωνα Α΄, που και αυτός του επέτρεψε να κρατήσει την Τοσκάνη.
Γαβριήλ Ανδρονικίδης
Εξωτερικοί σύνδεσμοι
Κατηγορία:Έλληνες γλύπτες
Αγκονές
Οι κάτοικοί του είναι γνωστοί ως Αγκονεσουά (γαλλικά: Agonésois).
Κέρμα 1 ευρώ
Τον Ιούλιο του 2019, κυκλοφορούσαν περίπου 7,5 δισεκατομμύρια κέρματα ενός ευρώ, που αποτελούσαν το 25,3% όλων των κυκλοφορούντων κερμάτων ευρώ κατά αξία και 5,6% κατά ποσότητα.
Κονστρουκτιβισμός (καλλιτεχνικό ρεύμα)
Βασικοί εκπρόσωποι
Σημαντικοί εκπρόσωποι του κονστρουκτιβισμού θεωρούνται οι:
Eruption (ορχηστρικό)
Το «Eruption» είναι ένα ορχηστρικό ροκ σόλο κιθάρας εκτελεσμένο από τον Έντι βαν Άλεν (Eddie Van Halen), συνιδρυτή του αμερικανικού hard rock συγκροτήματος Van Halen. Είναι από τα γνωστότερα κομμάτια του συγκροτήματος και θεωρείται ως ένα από τα σπουδαιότερα ροκ σόλο για κιθάρα όλων των εποχών. Συμπεριλήφθηκε στον ντεμπούτο δίσκο τους Van Halen (1978) και επειδή μεταβαίνει στο «You Really Got Me» τα δύο αυτά τραγούδια συνήθως παίζονται μαζί στο ραδιόφωνο και τις συναυλίες. Αργότερα, το «Eruption», συμπεριλήφθηκε ως b-side στο δεύτερο single Runnin' with the Devil. Η εισαγωγή του σόλο είναι βασισμένη στο «Let Me Swim» των Cactus.
Σιγκέρ Β΄ του Ανγκιάν
Βιογραφία
Ήταν το τρίτο παιδί του Γκωτιέ Γ΄ κόμη του Ανγκιάν και της Ισαβέλλας ντε Μπριέν, κόρης του Γκωτιέ Ε΄ κόμη του Μπριέν. Γεννήθηκε το 1324 και εκτελέστηκε στις 21 Μαρτίου 1364.
Μετά τον θάνατο του πατέρα του τον Δεκέμβριο του 1345, έγινε άρχοντας του Ανγκιάν, του Ramerupt και του Lembeek. Το 1360 μετά τον θάνατο της μητέρας του, κληρονόμησε τον τίτλο του Κόμη του Μπριέν, του Λέτσε, του Κονσερβάνο και τον τίτλο του δούκα των Αθηνών. Το 1356, μετά τον θάνατο του θείου του Γκωτιέ ΣΤ΄ του Μπριέν, κληρονόμησε τον τίτλο του μεγάλου κοντόσταυλου του βασιλείου της Γαλλίας.
Στάδιο Μαρακανά
Ανακατασκευές
Τελικά τα έργα ξεκίνησαν τον Αύγουστο του 2010 με προϋπολογισμό 705,6 εκατομμύρια ρεάλ. Η κατεδάφιση ολοκληρώθηκε το Φεβρουάριο του 2011 και αρχικά προγραμματιζόταν ότι το νέο Μαρακανά θα άνοιγε τις πύλες του τον Μάρτιο του 2013, με χωρητικότητα 90.000 θεατών. Τελικά κατασκευάστηκε με χωρητικότητα 78.838 θέσεων. Στις 13 Ιουλίου 2014, πραγματοποιήθηκε εκεί ο τελικός του Μουντιάλ μεταξύ της Γερμανίας και της Αργεντινής, όπου η Γερμανία κέρδισε στην παράταση με σκορ 1–0, και έτσι το Μαρακανά έγινε το δεύτερο στάδιο του κόσμου, μετά το Αζτέκα της Πόλης του Μεξικού, που φιλοξένησε δύο τελικούς Μουντιάλ (αν και τυπικά προέχει το Αζτέκα, λόγω του ότι το 1950 το Μαρακανά είχε φιλοξενήσει τον τελικό γύρο).
Το Μαρακανάζο
Στον τελικό καθοριστικό αγώνα της διοργάνωσης, η Βραζιλία αντιμετώπισε την Ουρουγουάη στην τελευταία αγωνιστική του τελικού γύρου, στις 16 Ιουλίου 1950. Η Βραζιλία χρειαζόταν έστω μία ισοπαλία για να κατακτήσει το κύπελλο, καθώς είχε προβάδισμα ενός βαθμού, ενώ η Ουρουγουάη χρειαζόταν μόνο νίκη. Μάλιστα η Βραζιλία προηγήθηκε 1–0 στο ξεκίνημα του δεύτερου ημιχρόνου, αλλά τελικά η Ουρουγουάη νίκησε με 2–1. Αυτή η ήττα της Βραζιλίας μέσα στη χώρα της, έμεινε στην ιστορία ως το τραγικότερο εθνικό γεγονός, που ονομάστηκε Maracanaço / Μαρακανάζο, δηλαδή το κάζο του Μαρακανά. Η επίσημη προέλευση θεατών ήταν 199.854, ενώ η πραγματική προέλευση εκτιμάται ότι άγγιζε τις 210.000 – 220.000 θεατές.
Λαϊκή Λατινική γλώσσα
Προσδιορισμός της δημώδους Λατινικής
Ο όρος vulgaris σημαίνει απλώς «κοινή» ή «λαϊκή» (γλώσσα), ο δε όρος δημώδης Λατινική χρησιμοποιείται από τους μελετητές με ποικιλία σημασιών.
Datsun 15
Σχεδίαση
Σχεδιαστικά, το Datsun 15 είχε αρκετές διαφορές σε σχέση με το Datsun 14, και αυτό γιατί μεταξύ άλλων χρησιμοποιήθηκε ένα νέο σασί. Το αμάξωμα του Datsun 15 ήταν αισθητά μακρύτερο, έχοντας φτάσει στα 3.187 χιλιοστά, με αποτέλεσμα να μακρύνει και το μεταξόνιο, και για την ακρίβεια από τα 1.980 χιλιοστά ανέβηκε στα 2.005 χιλιοστά. Αυτή η αύξηση του μήκους μεταφράστηκε, επίσης, και σε επιπλέον χώρο για την καμπίνα των επιβατών.
Λαϊκή Λατινική γλώσσα
Φωνήεντα
Στη Γαλλική και στην Ιταλική αυτές οι μεταβολές συνέβησαν μόνο σε ανοικτές συλλαβές. Στην Ισπανική, όμως, επήλθε διφθογγοποίηση ανεξαρτήτως φωνητικού περιβάλλοντος, η οποία οδήγησε σε ένα απλό πενταμελές φωνηεντικό σύστημα τονουμένων και ατόνων συλλαβών (όπως και στη Νέα Ελληνική). Η Πορτογαλική δεν παρουσιάζει καθόλου διφθογγοποίηση (λ.χ. λατ. focus > πορτ. fogo «φωτιά»). Η Ρουμανική παρουσιάζει διφθογγοποίηση του βραχέος /e/ (λατ. ferrum > ρουμ. fier «σίδηρος»), αλλά όχι του βραχέος /o/ (λατ. focus > ρουμ. foc).
Λεξιλόγιο
Από την άλλη πλευρά, η κληρονομία των στοιχείων τού λατινικού λεξιλογίου δεν υπήρξε ομοιόμορφη στις ρομανικές γλώσσες, καθώς η δημώδης και η λόγια μορφή της γλώσσας είχαν επί αρκετό διάστημα ταυτόχρονη ιστορία. Επί παραδείγματι, η δημώδης Λατινική δεν διατηρεί τη λεπτή διάκριση των κλασικών αντωνυμικών επιθέτων omnis «έκαστος, κάθε» και totus «όλος». Όμως, ίχνη των επιθέτων αυτών συναντούμε στις επί μέρους γλώσσες: Το ιταλ. ogni «κάθε» διατηρεί το λατ. omnes (πληθ.), ενώ άλλες γλώσσες χρησιμοποιούν για την ίδια σημασία τύπους που ανάγονται στο λατ. totum (αιτιατική τού totus), λ.χ. ιταλ. tutto, ισπ. todo, γαλλ. tout, πορτ. tudo, καταλαν. tot, ρουμ. tot.
Απώλεια του ουδετέρου γένους
Σε γενικές γραμμές το τριγενές σύστημα της κλασικής Λατινικής αντικαταστάθηκε από ένα σύστημα διακρίσεως δύο γενών (αρσενικού – θηλυκού) στις ρομανικές γλώσσες. Στη Λατινική, η δήλωση του γένους συνεπαγόταν αφ’ ενός μεν συμφωνία μεταξύ ουσιαστικού και επιθέτου ή αντωνυμίας, αφ’ ετέρου δε διαφορετικό κλιτικό παράδειγμα, δηλ. διαφορετική κλίση για κάθε γένος.
Υποκατάσταση της πτωτικής λειτουργίας μέσω προθέσεων
Η απώλεια της μορφολογικής διακρίσεως μέσω του πτωτικού συστήματος σημαίνει ότι οι συντακτικοί ρόλοι που επιτελούνταν με αυτό θα πρέπει τώρα να επιτελεστούν μέσω περιφράσεων ή προθέσεων. Τέτοιου είδους λεξικά τεμάχια πληθύνονται στη δημώδη Λατινική και παρατηρείται σχηματισμός νέων μέσω συνθέσεως των παλαιών.
Επιρρήματα
Nec quae fugit sectare, nec miser vive,
Κλιτικοί πίνακες
Στους ακόλουθους ενδεικτικούς κλιτικούς πίνακες παρουσιάζεται η εξέλιξη του ρηματικού συστήματος από την κλασική στη δημώδη Λατινική, καθώς και ο απόηχος των μεταβολών σε τέσσερεις ρομανικές γλώσσες. Εξετάζονται ως παραδείγματα το ρήμα amare «αγαπώ» και το ρήμα esse «είμαι».
Εξωτερικοί σύνδεσμοι
Κατηγορία:Ιταλικές γλώσσες
Μιχαήλ Σούτσος
Βιογραφία
Το 1819 τοποθετήθηκε από τον σουλτάνο ηγεμόνας της Μολδαβίας, θέση στην οποία παρέμεινε μέχρι το 1821. Επίσης, είχε και θέση στο συμβούλιο του σουλτάνου Μαχμούτ Β΄ και μάλιστα ήταν ένας από τους συμβούλους που το 1820 τάχθηκαν υπέρ της άνευ όρων καταστολής της ανταρσίας του Αλή πασά. Τον Νοέμβριο του 1820 μυήθηκε στη Φιλική Εταιρεία από τον ποστέλνικο Ιάκωβο Ρίζο Νερουλό.
Εξωτερικοί σύνδεσμοι
Σούτσος Μιχαήλ Σούτσος Μιχαήλ Σούτσος Μιχαήλ Σούτσος Μιχαήλ Μ
Λυκόφως (ταινία)
To Λυκόφως (αγγλ. Twilight) είναι ρομαντική ταινία φαντασίας, σε σκηνοθεσία Κάθριν Χάρντγουικ και βασισμένη στο ομώνυμο μυθιστόρημα της Στέφανι Μέγιερ. Οι βασικοί χαρακτήρες της ταινίας είναι η Μπέλα Σουάν και ο Έντουαρντ Κάλεν, που έπαιξαν η Κρίστεν Στιούαρτ και ο Ρόμπερτ Πάτινσον, αντίστοιχα. Η υπόθεση επικεντρώνεται σε μία έφηβη και έναν βρυκόλακα που ερωτεύονται μέχρι θανάτου.
Τσαράτα
Εξωτερικοί σύνδεσμοι
Κατηγορία:Πόλεις της Αργεντινής
Κεράσια Ηρακλείου
Τα Κεράσια είναι χωρίο και έδρα ομώνυμης Κοινότητος του Δήμου Ηρακλείου στην Περιφεριακή Ενότητα Ηρακλείου της Κρήτης. Βρίσκεται στην επαρχία Μαλεβιζίου σε υψόμετρο 340 μ. και σε απόσταση 19 χιλ. από το Ηράκλειο, και έχει πληθυσμό 366 άτομα (απογρ. 2001). Αποτελείται από τους οικισμούς Κεράσια (πληθ.243) και Νέο Βενεράτο (πληθ.123). Είναι χτισμένο στις πλαγιές του λόφου "Χαλέπα" στην Ανατολική του πλευρά. Έχει θέα τον Κερασανό κάμπο, τα Λασιθιώτικά βουνά, την ιστορική Ιερά Μονή Παλιανής και το λόφο "Κάστελλος", που στην κορφή του δεσπόζει το εκκλησάκι του Αγίου Παντελεήμωνα. Από το κάτω μέρος του χωριού διέρχεται η νέα εθνική οδός Ηρακλείου-Μεσσαράς.
Οι κάτοικοι του ασχολούνται κατά κύριο λόγο με την γεωργία (αμπέλια σουλτανί, οινάμπελα, ελαιόδενδρα, περιβόλια με οπωροφόρα δέντρα) και λιγότερο με την κτηνοτροφία. Ο οικισμός αυτός καθ' αυτός παρουσιάζει ικανοποιητική επισκεψμότητα από ντόπιους και ξένους επισκέπτες.
Ford Mondeo
Το Ford Mondeo είναι μεγαλομεσαίο οικογενειακό αυτοκίνητο της κατηγορίας D, που κατασκευάστηκε από τη γερμανική πλευρά της αυτοκινητοβιομηχανίας Ford, από τις 23 Νοεμβρίου 1992 (η πρώτη γενιά έως τις 31 Αυγούστου 1996) έως τις 4 Απριλίου 2022. Από τις αρχές του 1993, διατέθηκε στις περισσότερες αγορές παγκοσμίως, ως ο διεθνής εκπρόσωπος της εταιρείας στην κατηγορία D, αν και ειδικότερα στη Βόρεια Αμερική έχει διατεθεί μόνο η πρώτη και η πέμπτη γενιά του (που κυκλοφόρησε στην Ευρώπη από τον Οκτώβριο του 2014 έως το 2022), και σε εκδοχές με διαφορετικές ονομασίες. Η πρώτη γενιά του Mondeo κέρδισε το ευρωπαϊκό βραβείο του Αυτοκινήτου της Χρονιάς για το 1994.
Κατάργηση
Η παραγωγή του Mondeo ευρωπαϊκής κατασκευής έληξε στις 4 Απριλίου 2022 και το τελευταίο αντίτυπο, ένα γκρι σεντάν κύλησε από τη γραμμή παραγωγής στη Βαλένθια της Ισπανίας, μετά από 29 χρόνια ευρωπαϊκής παραγωγής και 5+ εκατομμύρια πωλήσεις στην Ευρώπη. Με την κατάργηση του Mondeo, η ευρωπαϊκή παλέτα της Ford έμεινε χωρίς σεντάν αυτοκίνητο. Ωστόσο, τον Ιανουάριο του 2022 κυκλοφόρησε μια νέα γενιά του Mondeo στην Κίνα, που σχεδιάστηκε, κατασκευάζεται και διατίθεται αποκλειστικά στη χώρα αυτή, επειδή στην Κίνα τα σεντάν διατηρούν ακόμα μια απήχηση στο κοινό.
Εξωτερικοί σύνδεσμοι
Κατηγορία:Μοντέλα Ford Κατηγορία:Μεσαία αυτοκίνητα Κατηγορία:Γερμανικά αυτοκίνητα Κατηγορία:Αυτοκίνητα ράλλυ
Τίτος Πομπώνιος Αττικός
O Τίτος Πομπώνιος Αττικός, λατιν.: Titus Pomponius Atticus (110 Νοεμβρίου – 31 Μαρτίου 32 π.Χ.), που αργότερα ονομάστηκε Κόιντος Καικίλιος Πομπωνιανός Αττικός, λατιν.: Quintus Caecilius Pomponianus Atticus, ήταν Ρωμαίος εκδότης, τραπεζίτης και προστάτης των γραμμάτων, περισσότερο γνωστός για την αλληλογραφία και τη στενή του φιλία με τον εξέχοντα Ρωμαίο πολιτικό Μάρκο Τύλλιο Κικέρωνα. Ο Αττικός προερχόταν από μία πλούσια ρωμαϊκή οικογένεια της τάξης των ιππέων (κατώτερη αριστοκρατική, μη άρχουσα τάξη) και από το γένος Πομπωνίων.
Σταδιοδρομία
Το 65 π.Χ. ο Αττικός επέστρεψε από την Αθήνα στη Ρώμη. Σύμφωνα με τις επικούρειες συμπάθειές του, έμεινε μακριά από την πολιτική στο μέγιστο δυνατό βαθμό, εκτός από το να δώσει στον Κικέρωνα ένα χέρι βοήθειας σε περιόδους κινδύνου: για παράδειγμα, όταν ο Κικέρων αναγκάστηκε να εγκαταλείψει τη χώρα το 49 π.Χ., ο Αττικός τού έκανε δώρο 250.000 σεστέρτιους. Συνολικά η πολιτική του δραστηριότητα ήταν ελάχιστη, αν και γνωρίζουμε ότι, όπως ο Κικέρων, ανήκε στους βέλτιστους (optimates, το αριστοκρατικό κόμμα) και είχε γενικά συντηρητικές απόψεις. Ήταν επίσης συνεργάτης τού Mάρκου Λικίνιου Κράσσου, ενός της Tριανδρίας.
Λέανδρος Παπαθανασίου
Σταδιοδρομία
Ο Λέανδρος συνέθεσε και έκανε την παραγωγή για πολλούς άλλους καλλιτέχνες όπως ο Χούλιο Ιγκλέσιας, Ντέμης Ρούσος, Νάνα Μούσχουρη, μεταξύ των άλλων. Οι συνθέσεις του είναι πολύ λυρικές. Έχει συνθέσει μερικές από τις ομορφότερες μελωδίες του δυτικού δημοφιλούς ρεπερτορίου, συνδυάζοντας τον ελληνικό ήχο με το ευρωπαϊκό ύφος. Το 1983 αποσύρθηκε από την ενεργή δράση, επέστρεψε όμως στο στούντιο στις αρχές της δεκαετίας του '90 αποκλειστικά για 3 δίσκους της Βίκυς. Οι δίσκοι του έχουν πουλήσει πάνω από 120 εκατομμύρια παγκοσμίως.
Εξωτερικοί σύνδεσμοι
Κατηγορία:Έλληνες τραγουδοποιοί Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές με επισήμανση
Κάτω Πολεμίδια
Ονομασία
Η ονομασία του χωριού, όπως και η ονομασία των Πάνω Πολεμιδιών, οφείλεται στο φυλλοβόλο δένδρο πολεμιδκιά (μεσπιλέα η γερμανική) το οποίο σπάνια εντοπίζεται στην Κύπρο. Οι καρποί του δέντρου αυτού ονομάζονται πολεμίδκια ή πομελίδκια.
Δήμαρχοι
Δήμαρχοι Κάτω Πολεμιδιών διετέλεσαν οι:
Αδελφοποιήσεις
Ο Δήμος Κάτω Πολεμιδιών είναι αδελφοποιημένος με:
Β΄ κατηγορία ποδοσφαίρου ανδρών Κύπρου
Οι πρωταθλήτριες ομάδες (ανεπίσημη διεξαγωγή: 1935-1953)
Την περίοδο 1941 έως 1944 δεν διεξήχθη πρωτάθλημα λόγω του Β΄ Παγκοσμίου Πολέμου. Πολλοί Κύπριοι κατετάγησαν εθελοντικά στον ελληνικό και αγγλικό στρατό, ενώ σχηματίστηκε και κυπριακό σύνταγμα. Τα πλείστα σωματεία ανέλαβαν εθνικό έργο συγκεντρώνοντας χρήματα και ρουχισμό τα οποία αποστέλλονταν στην Ελλάδα προς αρωγής του ελληνικού λαού και στρατού. Επιπλέον, πολλοί Έλληνες πρόσφυγες κατέφυγαν στην Κύπρου. Λόγω των πολεμικών συνθηκών που επικρατούσαν η ΚΟΠ αποφάσισε να διακόψει όλες τις διοργανώσεις της.
Οι πρωταθλήτριες ομάδες
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου από την περίοδο 1953-54 που άρχισε η επίσημη διεξαγωγή του πρωταθλήματος.
Αριθμός ομάδων και προβιβασμός στην Α΄ κατηγορία ανά περίοδο
4 Η τρίτη ομάδα του πρωταθλήματος έδινε αγώνες μπαράζ με τη 12η ομάδα της Α΄ κατηγορίας. Σε όλες τις περιόδους αποτύγχανε να προβιβαστεί στην Α΄ κατηγορία.
Γλώσσες της Συρίας
Καυκάσιες γλώσσες
Οι Καυκάσιες γλώσσες ομιλούνται σε κάποια χωριά νότια του Χαλεπίου, καθώς και στην Χομς της περιοχής και του Γκολάν. Ειδικότερα, η Καμπαρντιανή ομιλείται από την Καυκάσια μειονότητα.
Αρμενικά
Η αρμενική γλώσσα ομιλείται εντός της αρμενικής κοινότητας στο Χαλέπι και σε άλλες μεγάλες πόλεις, όπως η Δαμασκός και σε μια μικρή πόλη αποκλειστικά στην Κεσάμπ. Αν και η Συρία δεν αναγνωρίζει τις μειονοτικές γλώσσες, οι Αρμένιοι είναι η μόνη κοινότητα που τους επιτρέπεται να διδάσκουν τη δική τους γλώσσα, εκτός από τα αραβικά.
Ίαν ΜακΚέλεν
Καμπάνια των δικαιωμάτων LGBT
Ενώ ο ΜακΚέλεν είχε κάνει τον σεξουαλικό του προσανατολισμό γνωστό στους συνάδελφους του ηθοποιούς στα πρώτα στάδια της καριέρας του, ήταν το 1988 που το αποκάλυψε στο ευρύ κοινό, σε ένα πρόγραμμα του BBC Radio 3. Αυτό που ώθησε τον ΜακΚέλεν στην απόφασή του -ξεπερνώντας κάθε ανησυχία για πιθανές αρνητικές επιπτώσεις στην καριέρα του- ήταν ο επίμαχος Τομέας 28 του Τοπικού Κυβερνητικού Συμβολαίου, πιο απλά γνωστό ως Τομέας 28, που βρισκόταν υπό την εξέταση της Βρετανικής Κυβέρνησης. Ο ΜακΚέλεν τόνισε πως ήταν επηρεασμένος για την απόφασή του από συμβουλές και υποστήριξη των φίλων του, μέσα σε αυτούς ο γκέι συγγραφέας Άρμιστεντ Μόπιν.
Βασιλικό Θέατρο Ισάακ, Κράιστσερτς
Ενώ ήταν στη Νέα Ζηλανδία γυρίζοντας το The Hobbit το 2012, ο ΜακΚέλεν ανακοίνωσε ένα ειδικό σόου με τίτλο «Σαίξπηρ, Τόλκιν, ITR και Εσύ!», με έσοδα από τα δύο σόου που θα βοηθήσουν να σωθεί το Βασιλικό Θέατρο Ισαάκ, που υπέφερε από εκτεταμένη ζημιά κατά τη διάρκεια του σεισμού του Κράιστσερτς. Ο ΜακΚέλεν είπε πως επέλεξε να σώσει το κτήριο επειδή ήταν το τελευταίο θέατρο που έπαιξε στη Νέα Ζηλανδία (Περιμένοντας το Γκόντο το 2010) και η αγάπη των τοπικών ανθρώπων το έκαναν ένα μέρος που αξίζει να συμβάλλει.
Ασθένεια ιού Έμπολα
Δεν υπάρχει ειδική θεραπεία για την ασθένεια. Στις προσπάθειες για παροχή βοήθειας σε άτομα που έχουν μολυνθεί περιλαμβάνονται είτε η από του στόματος θεραπεία ενυδάτωσης (η πόση ελαφρώς γλυκού ή αλμυρού νερού) ή τα υγρά με ενδοφλέβια έγχυση. Η νόσος έχει υψηλά ποσοστά θνησιμότητας: ποσοστό 50% έως και 90% των ατόμων που μολύνονται από τον ιό, καταλήγει συνήθως στον θάνατο. Το EVD εντοπίστηκε για πρώτη φορά στο Σουδάν και τη Λαϊκή Δημοκρατία του Κονγκό. Κρούσματα της νόσου εμφανίζονται συνήθως σε τροπικές περιοχές της Υποσαχάριας Αφρικής. Από το 1976 όταν εντοπίστηκε για πρώτη φορά, έως το 2013, έχουν μολυνθεί λιγότερα από 1.000 άτομα ανά έτος. Η μεγαλύτερη έξαρση μέχρι σήμερα είναι η συνεχιζόμενη Έξαρση του ιού Έμπολα 2014, η οποία επηρεάζει τη Γουινέα, τη Σιέρα Λεόνε, τη Λιβερία και τη Νιγηρία. Ήδη, τον Αύγουστο του 2014 έχουν εντοπιστεί περισσότερα από 1.600 κρούσματα. Οι προσπάθειες για τη δημιουργία ενός εμβολίου συνεχίζονται, ωστόσο, το κατάλληλο εμβόλιο δεν έχει αναπτυχθεί ακόμα.
Μαίρη Σόμερβιλ
Πρώτα χρόνια
Όταν είχε κακοκαιρία, περνούσε την ώρα της με την ανάγνωση βιβλίων στη βιβλιοθήκη του πατέρα της, συμπεριλαμβανομένου του Σαίξπηρ, και την εκπλήρωση των οικιακών καθηκόντων της. Στη μετέπειτα ζωή της θυμάται: «''Εκεί αφιέρωνα μεγάλο μέρος του ελεύθερου χρόνου μου. Επίσης έπρεπε να κάνω και το κέντημά μου, και κεντούσα την αλφαβήτα από το Άλφα μέχρι το Ωμέγα καθώς και τους αριθμούς πάνω στον καμβά''». Η θεία της Τζάνετ ήρθε να ζήσει με την οικογένεια και δήλωσε στη μητέρα της, σύμφωνα με πληροφορίες: «Αναρωτιέμαι πώς αφήσατε τη Μαίρυ να χάσει το χρόνο της στην ανάγνωση, κεντάει χειρότερα και από άντρας». Έτσι εστάλη στο σχολείο του χωριού για κορίτσια για να μάθει κέντημα.
Ο πρώτος της γάμος και οι σπουδές της
Όταν ο σύζυγός της πέθανε το 1807, ενώ εξακολουθούσε να θηλάζει το μικρότερο παιδί της, η Σόμμερβιλ επέστρεψε στο σπίτι της στη Σκωτία.
Ο δεύτερος γάμος της και η καταξίωση
Το βιβλίο πώλησε 15.000 αντίτυπα και καθιέρωσε τη φήμη της στην ελίτ της επιστήμης. Ο Ουίλιαμ Χιούελ τότε, δημιούργησε τη λέξη scientist (επιστήμονας) για να περιγράψει τη Σόμμερβιλ εν μέρει επειδή ο «άνθρωπος της επιστήμης» (man of science) φαινόταν ακατάλληλος για μια γυναίκα, αλλά σημαντικότερη επειδή το έργο της ήτανε διεπιστημονικό. Η λέξη «επιστήμονας» μάλιστα δεν είχε ουδέτερο χαρακτήρα όπως σήμερα αλλά αποσκοπούσε, όπως είπε ο Χιούελ, στο να περιγράψει την «ιδιαίτερη διαφώτιση του γυναικείου νου» στο να συνθέτει διαφορετικούς τομείς σε μία ολική επιστήμη. Το αγγλικό λεξικό της Οξφόρδης περιέλαβε τη λέξη το ίδιο έτος. Η Βρετανική Βασιλική Ακαδημία, ένα επιστημονικό ίδρυμα γνωστό για τον σνομπισμό του και την επιμονή του να μην αναγνωρίζει την επιστημονική συνεισφορά των γυναικών, διέταξε να κατασκευαστεί ένα μπούστο της Σόμμερβιλ και να τοποθετηθεί στην κεντρική σάλα του κτιρίου της Ακαδημίας.
Ο θάνατός της και η κληρονομιά της
Δυστυχώς όμως μετά τον θάνατό της το έργο της άρχισε σταδιακά να παραβλέπεται και να μην αναφέρεται στα βιβλία ιστορίας. Αυτό είχε σαν αποτέλεσμα η Σόμμερβιλ και το έργο της όπως και πολλές άλλες γυναίκες πριν και μετά από αυτή να ξεχαστούν και να δημιουργηθεί η εντύπωση πως δεν υπήρχαν γυναίκες ικανές για επιστημονική και μαθηματική σκέψη. Μέχρι και σήμερα τα κορίτσια αποθαρρύνονται από το να ασχοληθούν με τα μαθηματικά και τις επιστήμες έστω και με έμμεσους τρόπους. Η ζωή όμως και το έργο της Μαίρυ Σόμμερβιλ, όπως και εκείνα πολλών άλλων γυναικών, αποδεικνύουν πως η ενασχόληση με την επιστήμη δεν έχει φύλο.
Η Μαίρυ Σόμμερβιλ και η Κάρολαϊν Χέρσελ αποτέλεσαν πρότυπα για την αμερικανίδα αστρονόμο Μαρία Μίτσελ, την αγγλίδα μαθηματικό Έιντα Λάβλεϊς και τον βρετανό φυσικό Τζέημς Κλερκ Μάξγουελ.
Μετζ Μαντάς
Το Μετζ Μαντάς ή Μετς Μαντάς (αρμενικά: Մեծ Մանթաշ, έως το 1935 γνωστό ως Μετς Αρχβαλί ) είναι αγροτική κοινότητα του μαρζ του Σιράκ, στην Αρμενία, η οποία βρίσκεται σε απόσταση 40 χιλιομέτρων ανατολικά της πρωτεύουσας της περιοχής, Γκιουμρί, και σε απόσταση 5 χιλιομέτρων ανατολικά του Αρτίκ.
Παραπομπές
Κατηγορία:Αγροτικές κοινότητες του Σιράκ
Άντονι Μινγκέλα
Βιογραφία
Γεννήθηκε στις 6 Ιανουαρίου του 1954 στο νησί Γουάιτ και ήταν γιος ιδιοκτητών ενός εργοστασίου παρασκευής παγωτών. Ο πατέρας του ήταν Ιταλός και Σκώτος, ο ίδιος είχε ρίζες από το Λάτσιο.
Κορινθιακός κόλπος
Αρχίζει από τον πορθμό Ρίου-Αντίρριου στα δυτικά και στο ανατολικό του άκρο έχει δύο μύχους, στα νότια τον όρμο της Κορίνθου, όπου μέσω της διώρυγας της Κορίνθου συνδέεται με τον Σαρωνικό, και στα βόρεια βρίσκεται ο κόλπος των Αλκυονίδων. Το μήκος του κόλπου είναι 115 χιλιόμετρα και το μέγιστο πλάτος περίπου 25 χιλιόμετρα.
Γεωγραφική Θέση
Η γέφυρα Ρίου-Αντιρρίου, έμπνευση του Μεσολογγίτη πρωθυπουργού Χαρίλαου Τρικούπη, εγκαινιάστηκε τις 12 Αυγούστου 2004, ενώ παραμένει σε παράλληλη χρήση στην περιοχή και το Πορθμείο Ρίου-Αντιρρίου. Οι διαδρομές πορθμείων που συνέδεαν το Αίγιο με τον Άγιο Νικόλαο, στο δυτικό μέρος του κόλπου, έχουν διακοπεί από το 2011.
Datsun 16
Σχεδίαση
Επίσης, όπως συνέβη και στο προηγούμενο μοντέλο, εμφανής είχε αρχίσει να γίνεται η έλλειψη υλικών που επικρατούσε την εποχή εκείνη λόγω των πολεμικών επιχειρήσεων της Ιαπωνίας, με το εσωτερικό του αυτοκινήτου να είναι αρκετά λιτό.
Πηγές
Κατηγορία:Μοντέλα Datsun Κατηγορία:Αυτοκίνητα πόλης
Σωτήριος Θεοχαρόπουλος
Εξωτερικοί σύνδεσμοι
Κατηγορία:Βουλευτές Καλαβρύτων Κατηγορία:Έλληνες Γερουσιαστές Κατηγορία:Έλληνες πρόκριτοι Κατηγορία:Αγωνιστές του 1821 Κατηγορία:Έλληνες μέλη της Φιλικής Εταιρείας
Αρμποράς
Το Αρμποράς (γαλλικά: Arboras, οξιτανικά: Arboraç) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Σίμος Α. Κεδίκογλου
Εξωτερικοί σύνδεσμοι
Κατηγορία:Βουλευτές Ευβοίας Κατηγορία:Βουλευτές εκλεγμένοι με τον ΣΥΡΙΖΑ Κατηγορία:Βουλευτές εκλεγμένοι με το ΠΑΣΟΚ Κατηγορία:Έλληνες ιατροί του 20ού αιώνα Κατηγορία:Έλληνες υφυπουργοί Παιδείας και Θρησκευμάτων Κατηγορία:Έλληνες ιατροί του 21ου αιώνα
Μάθιου Νίμιτς
μικρογραφία|Ο Νίμιτς (αριστερά) με τον [[Γιώργος Α. Παπανδρέου|Γιώργο Παπανδρέου το 2009]] Ο Μάθιου Νίμιτς (αγγλικά: Matthew Nimetz) είναι Αμερικανός διπλωμάτης. Από το 1994 έως το 2019 αποτελούσε τον ειδικό αντιπρόσωπο του Οργανισμού Ηνωμένων Εθνών για την διαφορά για το όνομα της πρώην Γιουγκοσλαβικής Δημοκρατίας της Μακεδονίας, στην οποία εμπλέκονταν η Βόρεια Μακεδονία και η Ελλάδα.
Παραπομπές
Κατηγορία:Αμερικανοί διπλωμάτες
Άνεμος
Γενικά
Η όποια αισθητή «οριζόντια κίνηση» του αέρα ονομάζεται άνεμος. Η όποια αισθητή «κατακόρυφη κίνηση» του αέρα ονομάζεται ρεύμα, και αν μεν είναι από κάτω προς τα επάνω λέγεται ανοδικό ρεύμα, αν είναι από επάνω προς τα κάτω λέγεται καθοδικό ρεύμα.
Παναθηναϊκός (κολύμβηση)
Σημειώσεις
<references group="σημ."/>
Θερινοί Ολυμπιακοί Αγώνες 2016
Διαδικασία επιλογής
Το Ρίο ντε Τζανέιρο υπερψηφίστηκε σε βάρος των Μαδρίτης, Τόκιο και Σικάγο.
Πίνακας μεταλλίων
Πηγή: Rio 2016
Καζουάριος
Επιθέσεις
Οι καζουάριοι είναι «διαβόητοι» για τη δυνητική επικινδυνότητά τους, προς τους ανθρώπους και τα κατοικίδια ζώα. Κατά τη διάρκεια του Β' Παγκοσμίου Πολέμου τα αμερικανικά και αυστραλιανά στρατεύματα που στάθμευαν στην Αυστραλία και στη Νέα Γουινέα είχαν προειδοποιηθεί να κρατούν αποστάσεις από αυτούς. Στο βιβλίο του Living Birds of the World, του 1958, ο ορνιθολόγος Ernest Thomas Gilliard έγραφε: «''…το εσωτερικό -ή δεύτερο- από τα τρία δάχτυλα [του ποδιού] είναι εξοπλισμένο με ένα μακρύ, ίσιο, δολοφονικό νύχι που μπορεί να κόψει ένα χέρι ή να ξεκοιλιάσει κάποιον με ευκολία. Υπάρχουν πολλές καταγραφές θανάτων ιθαγενών από αυτό το πουλί…''».
Σημειώσεις
i. Παρόλο που, τυπικά, το δυτικό τμήμα του νησιού ανήκει στην Ινδονησία, η βιογεωγραφική/οικογεωγραφική ζώνη αναφοράς είναι η νήσος της Νέας Γουινέας εν συνόλω, επειδή τα taxa που απαντούν εκεί, είναι ιδιαίτερα από κάθε άποψη.
Πανδώρα
Η Πανδώρα (παν + δώρα) είναι αρχετυπική μορφή της ελληνικής μυθολογίας, όπου αναφέρεται ως η πρώτη θνητή γυναίκα, αιτία όλων των δεινών κατά τον Ησίοδο και αντίστοιχη της βιβλικής Εύας. Ο μύθος της Πανδώρας, όχι τόσο ως αρχετυπικής μορφής, μητέρας όλων των γυναικών, αλλά ως αιτίας όλων των παθών, λόγω της περιέργειάς της, έχει κάνει το γύρο του κόσμου. Συγκεκριμένα, από ανοησία, περιέργεια ή σκόπιμα, η Πανδώρα σύμφωνα με το μύθο αποδέσμευσε και σκόρπισε στην ανθρωπότητα όλα τα δεινά και τις ασθένειες που ήταν κρυμμένες σε ένα πιθάρι — το οποίο κατά λάθος καθιερώθηκε να αναφέρεται ως «κουτί».
Η Πανδώρα στο Έργα και Ημέραι
Ύστερα ο Δίας είπε στον Ερμή να παραδώσει την Πανδώρα ως δώρο στον Επιμηθέα, τον αδελφό του Προμηθέα. Αυτός δεν αναλογίστηκε τη συμβουλή του αδελφού του «να μη δεχτεί ποτέ δώρο από τον Ολύμπιο Δία και να το στείλει πίσω επειδή μπορεί να αποδεικνυόταν βλαβερό για τους ανθρώπους». Δέχτηκε την Πανδώρα και κατάλαβε το λάθος του όταν πια έγινε το κακό. Γιατί μέχρι τότε οι φυλές των ανθρώπων που ζούσαν στη γη ήταν μακριά από τα κακά και τους πόνους και τις νόσους που «μέσα σε αυτές οι άνθρωποι γερνούν γρήγορα. Η γυναίκα όμως έβγαλε το μεγάλο πώμα από το πιθάρι και σκόρπισε όλα αυτά τα κακά φέρνοντας τη θλίψη στους ανθρώπους.» Μόνο η Ελπίδα έμεινε μέσα στο άθραυστο μεγάλο πιθάρι και δεν πέταξε έξω «γιατί την κράτησε εκεί το πώμα με τη θέληση του Δία και γέμισε η πλάση αρρώστιες και δυστυχία που έπλητταν στο εξής μέρα νύχτα τους θνητούς σιωπηρά - γιατί ο Δίας τους είχε πάρει σοφά τη λαλιά». Καθώς όλες οι δυστυχίες πλησίαζαν βουβά, ύπουλα δηλαδή, κανείς δεν μπορούσε να φυλαχτεί «και να γλιτώσει από το θέλημα του Δία».
Ποια ήταν η πραγματική τιμωρία
Αν και ο μύθος έχει φτάσει με πολλές παραλλαγές στις μέρες μας, δεν είναι σαφές αν εξαρχής ο Δίας ήθελε να τιμωρήσει τους ανθρώπους με όσα αποδεσμεύτηκαν από το πιθάρι ή αν η τιμωρία ήταν αυτή καθαυτή η γυναίκα. Πολλοί παραβάλλουν μάλιστα το «κουτί της Πανδώρας» με το μήλο του Παραδείσου της Εύας, όμως στην ελληνική μυθολογία και φιλοσοφία προσάπτονται στον Δία (τον Θεό των Ελλήνων τότε) φθόνος, οργή και κακία. Επιπλέον ο Επιμηθέας δεν τιμωρείται οικτρά, αλλά αποκτά με την Πανδώρα μια κόρη, την Πύρρα, η οποία παντρεύεται τον εξάδελφό της Δευκαλίωνα, γιο του Προμηθέα, και γλιτώνουν από τον κατακλυσμό. Κατά μία άλλη εκδοχή η Πανδώρα ήταν κόρη του Δευκαλίωνα και γέννησε από τον Δία τον Γραικό.
Παρασκευόπουλος
Β) Αστρονομία
Τα παρακάτω ουράνια σώματα και κρατήρας πήραν το όνομά τους προς τιμή του εκ των ανωτέρω αστρονόμου Ιωάννη Σ. Παρασκευόπουλου:
Μονόλιθος Ρόδου
Οικονομία
Εκτός της γεωργικής και κτηνοτροφικής παραγωγής στην κοιλάδα της Κυμισάλας και τα περίχωρα του χωριού, οι κάτοικοι ασχολούνται εκτεταμένα με την μελισσοκομία, εκμεταλλευόμενοι το τοπικό πευκοδάσος της Κυμισάλας και την φθινοπωρινή ερείκη. Το τοπικό ελαιοτριβείο Μονολίθου φέρεται ότι απέδωσε κατά μέσο όρο 75.717 kg ελαιολάδου/έτος την περίοδο 2003-2013.
Εξωτερικοί σύνδεσμοι
Κατηγορία:Χωριά της Ρόδου
Δολοφονία του Τζον Λένον
Δολοφονία
Ο Χοσέ Περντόμο, ο θυρωρός, άρπαξε το όπλο από το χέρι του Τσάπμαν και το κλώτσησε στο πεζοδρόμιο. Ο υπάλληλος του θυρωρού Τζέι Χάστινγκς άρχισε να φτιάχνει έναν επίδεσμο, αλλά όταν άνοιξε το αιματοβαμμένο πουκάμισο του Λένον και συνειδητοποίησε τη σοβαρότητα των τραυματισμών του, κάλυψε το στήθος του Λένον με το σακάκι του, έβγαλε τα αιματοβαμμένα γυαλιά του και κάλεσε την αστυνομία. Ο Τσάπμαν έβγαλε το παλτό και το καπέλο του για να δείξει ότι δεν κουβαλούσε κρυμμένα όπλα και παρέμεινε όρθιος στην 72η οδό, περιμένοντας την αστυνομία να φτάσει. Κάτω από το παλτό του, φορούσε ένα διαφημιστικό μπλουζάκι για το άλμπουμ του Todd Rundgren Hermit of Mink Hollow. Ο Περντομό φώναξε στον Τσάπμαν: Ξέρεις τι έκανες; στην οποία ο Τσάπμαν απάντησε ήρεμα: Μόλις πυροβόλησα τον Τζον Λένον.
Ανακοίνωση ΜΜΕ
Η πρώτη επίσημη επιβεβαίωση του θανάτου του Λένον προφανώς ήρθε από τον διευθυντή ειδήσεων του WLIR, Στηβ Νορθ, σύμφωνα με τον Νορθ και τον DJ Bob Waugh. Ο Νορθ έκανε ένα ειδικό σχόλιο για τη δολοφονία του συνηγόρου του ελέγχου των όπλων Δρ. Michael J. Halberstam, όταν ένας ασκούμενος έτρεξε με τα νέα για τον Λένον. Στη συνέχεια, ο Νορθ διάβασε το δελτίο του AP και μίλησε αρκετές φορές με μια αστυνομική επαφή, η οποία τελικά μπόρεσε να επιβεβαιώσει ότι ο Λένον είχε πεθάνει.
Αντιδράσεις
Σύμφωνα με τον Στέφαν Λυν, όταν ενημέρωσε την Όνο για τον θάνατο του Λένον, εκείνη χτύπησε το κεφάλι της στο τσιμεντένιο πάτωμα του νοσοκομείου. Ο ισχυρισμός του αμφισβητείται από δύο από τις νοσοκόμες που ήταν εκεί. Σε μια συνέντευξη του 2015, η Όνο αρνήθηκε ότι χτύπησε το κεφάλι της στο πάτωμα και δήλωσε ότι το κύριο μέλημά της εκείνη την εποχή ήταν να παραμείνει ήρεμη και να φροντίσει τον γιο της, Σον. Την οδήγησε μακριά από το νοσοκομείο ένας αστυνομικός και ο πρόεδρος της Geffen Records, Ντέιβιντ Γκέφεν. Την επόμενη μέρα, η Όνο εξέδωσε μια δήλωση: ''Δεν υπάρχει κηδεία για τον Τζον. Αργότερα μέσα στην εβδομάδα θα ορίσουμε την ώρα για μια σιωπηλή αγρυπνία για να προσευχηθούμε για την ψυχή του. Σας προσκαλούμε να συμμετέχετε από όπου κι αν βρίσκεστε εκείνη την ώρα... Ο Τζον αγαπούσε και προσευχόταν για το ανθρώπινο γένος. Σας παρακαλώ να προσευχηθείτε το ίδιο για αυτόν. Με Αγάπη. Γιόκο και Σον."
Λεβάντες
thumb|265px|Η γενική γεωγραφική θέση του Λεβάντε. Ο Λεβάντες (από την ιταλική λέξη Levante, που σημαίνει Ανατολή) είναι ανακριβής γεωγραφικός όρος που αναφέρεται ιστορικά σε μια μεγάλη περιοχή της Μέσης Ανατολής νότια της οροσειράς του Ταύρου, και ορίζεται δυτικά από τη Μεσόγειο, νότια από την Αραβική Έρημο και ανατολικά από την Άνω Μεσοποταμία. Στην ελληνική βιβλιογραφία δεν έχει επικρατήσει. Αντ' αυτού η περιοχή δηλώνεται συχνότερα με τον όρο Ανατολική Μεσόγειος, με το μειονέκτημα ότι η Ανατολική Μεσόγειος δηλώνει καταρχήν θαλάσσιο χώρο, ενώ ο Λεβάντες χερσαίο.
Γενικά
Ο Λεβάντες ως γεωγραφικός όρος δεν περιλαμβάνει την οροσειρά του Καύκασου, κανένα μέρος της Αραβικής χερσονήσου ή της Ανατολίας —αν και κατά περιόδους περιλαμβανόταν σε αυτόν και η Κιλικία. Η Χερσόνησος του Σινά μπορεί κατά περίπτωση να περιληφθεί ή να αποκλειστεί, αφού πρόκειται για οριακή περιοχή που διαμορφώνει μια γέφυρα εδάφους μεταξύ του Λεβάντε και της Βόρειας Αιγύπτου. Κατά περιόδους οι πολιτισμοί και λαοί του Λεβάντε εξουσίαζαν την περιοχή μεταξύ της χερσονήσου του Σινά και του ποταμού Νείλου, αλλά η περιοχή αποκλείεται συνήθως από τον γεωγραφικό ορισμό του Λεβάντε.
Ο σύγχρονος όρος
Οι Γαλλικές Διοικήσεις της Συρίας και του Λιβάνου από το 1920 έως το 1946 ονομάστηκαν «Τα Κράτη του Λεβάντε». Ο όρος έγινε κοινός στην αρχαιολογία εκείνη τη εποχή, καθότι πολλές σημαντικές ανασκαφές είχαν γίνει τότε, όπως στην Έμπλα (Ebla), στο Μαρί (Mari) και στην Ουγκαρίτ (Ugarit). Δεδομένου ότι αυτές οι περιοχές δεν μπόρεσαν να ταξινομηθούν ως μεσοποταμιακές, ή βορειοαφρικανικές, ή αραβικές, αναφέρονται ως λεβαντινές.
Οκτάνιο
Παρασκευή με αντιδράσεις σύνθεσης: Από πρώτες ύλες με μικρότερη ανθρακική αλυσίδα
3. Για τον ίδιο λόγο παράγεται και με ηλεκτρόλυση διαλύματος πεντανικού νάτριου(CH3CH2CH2CH2COONa) :
4. Ακόμη, το οκτάνιο μπορεί να ληφθεί με επίδραση νατρίου σε πεντανονιτρίλιο (CH3CH2CH2CH2CN) :
Ρεμσινάς Χανιμεφέντι
Βιογραφία
Κατά την εξορία της αυτοκρατορικής οικογένειας τον Μάρτιο του 1924, η Ρεμσινάς ως βοηθητικό μέλος της οικογένειας αποφάσισε να μείνει στην Κωνσταντινούπολη.
Ατομικό πυροβόλο M65
Το ατομικό πυροβόλο M65, συχνά ονομάζεται Atomic Annie, ήταν ένα πυροβόλο κατασκευασμένο από τις Ηνωμένες Πολιτείες που μπορούσε να εκτοξεύσει οβίδες με πυρηνική γόμωση. Σχεδιάστηκε στις αρχές της δεκαετίας του 1950, στην αρχή του Ψυχρού Πολέμου και αναπτύχθηκε μεταξύ Απριλίου 1955 και Δεκεμβρίου 1962, στη Δυτική Γερμανία, τη Νότια Κορέα και την Οκινάουα.
Δημήτρης Γιωτόπουλος
Στέλεχος του διεθνή τρoτσκισμού
Το 1932 ως επικεφαλής της μεγαλύτερης οργάνωσης με αναφορά στον Τροτσκισμό, ορίστηκε Διαρκής Γραμματέας της Διεθνούς Γραμματείας. Μεταξύ άλλων, είχε συνάντηση με τον Τρότσκι, όπου διαφώνησαν στο σκοπό της κυβέρνησης, αλλά και στο ζήτημα του Μακεδονικού, όπου ο Γιωτόπουλος στήριξε την Ελληνικότητα της Ελληνικής Μακεδονίας. Το 1934 διέκοψε τις πολιτικές σχέσεις κατόπιν σύγκρουσης με τον Τρότσκι, με αποτέλεσμα τη διάσπαση της οργάνωσης.
Ισπανία και Γαλλία
Το 1936 ήταν επικηρυγμένος για 500.000 δραχμές, με αποτέλεσμα να καταφύγει στην Ισπανία, όπου παραβρέθηκε στον Ισπανικό Εμφύλιο στις τάξεις του POUM. Συνελήφθη από τις δυνάμεις του Κομμουνιστικού κόμματος Ισπανίας μετά τα Γεγονότα του Μάη του 1937 στην Ισπανία, και απελευθερώθηκε μετά από διεθνή κινητοποίηση από τη Δημοκρατική Κυβέρνηση Ισπανίας και πέρασε στη Γαλλία όπου παρέμεινε μέχρι και μετά το τέλος του πολέμου.
Πιστόια
Αξιοθέατα
Η πόλη έχει πολλά μεσαιωνικά κτίρια, κυρίως εντός των τειχών. Στη μεγάλη πλατεία της βρίσκονται κτίρια όπως το Palazzo del Comune, το Palazzo dei Vescovi ("Παλάτι των επισκόπων") και το Palazzo del Podestà. Ο καθεδρικός ναός της πόλης Cattedrale di San Zeno (5ος αιώνας) πυρπολήθηκε το 1108, αλλά ξαναχτίστηκε τον επόμενο αιώνα και έλαβε πολλές βελτιώσεις μέχρι το 17ο αιώνα. Το εσωτερικό του έχει μπαρόκ προσθήκες που αφαιρέθηκαν κατά τη διάρκεια της δεκαετίας του 1960. Χαρακτηριστικός είναι ο βωμός του Αγίου Ιακώβου.
Λήμνος, Βικτόρια
Το όνομα
Το 1920, λίγο καιρό μετά την εγκατάστασή τους, οι νέοι κάτοικοι συγκεντρώθηκαν για να δώσουν ένα όνομα στην περιοχή τους. Ένας από αυτούς, ο ταγματάρχης Ε.Π. Χιλ, πρότεινε την ονομασία "Λήμνος", σε ανάμνηση του νησιού που είχαν στρατοπεδεύσει αλλά της καλής υποδοχής που είχαν τύχει από τους κατοίκους της Λήμνου. Υπήρξαν και άλλες προτάσεις. Ακολούθησε ψηφοφορία και η ονομασία έγινε δεκτή και παραμένει ως σήμερα.
Ασάς (Ερώ)
Το Ασάς (γαλλικά: Assas, οξιτανικά: Assaç) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Ασαντέν (γαλλικά: Assadins).
1563 Νοέλ
Ο Νοέλ (Noël) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,43. Ανακαλύφθηκε το 1943 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του από το υποκοριστικό του γιου του, του Εμανιέλ Αρέντ.
Εξωτερικοί σύνδεσμοι
Νοελ
Αμαδαίος-Εμμανουήλ Χαν
Βιογραφία
Γεννήθηκε στη Βέρνη το 1801, και είχε ήδη υπηρετήσει στον ελβετικό στρατό την περίοδο 1818–23. Κατόπιν έφυγε για την Ελλάδα όπου και εντάχθηκε στις δυνάμεις των φιλελλήνων και πολέμησε σε μάχες στην Τρίπολη, Ωρωπό, Θήβα, Χίο, και αλλού. Μετά την καθιέρωση του νέου ελληνικού κράτους, έγινε μέλος του ελληνικού στρατού με τον βαθμό του λοχαγού και κατόπιν υπηρέτησε ως υπασπιστής του βασιλιά Όθωνα και ως επιθεωρητής των δυνάμεων του πεζικού, ενώ παράλληλα απέκτησε τον βαθμό του αντιστράτηγου. Είχε καθοριστικό ρόλο στην καταστολή της εξέγερσης εναντίον του Όθωνα το 1862 στο Ναύπλιο, λίγο πριν κατά το ίδιο έτος αργότερα ο Όθωνας τελικά καθαιρεθεί.
The Vampire Diaries
Το The Vampire Diaries είναι Αμερικανική τηλεοπτική υπερφυσική, δραματική σειρά των Κέβιν Γουίλιαμσον και Τζούλι Πλεκ, βασισμένη στη δημοφιλή ομώνυμη σειρά βιβλίων της Λ. Τζ. Σμιθ. Η σειρά έκανε πρεμιέρα στο Αμερικάνικο κανάλι The CW στις 10 Σεπτεμβρίου 2009 και ολοκληρώθηκε στις 10 Μαρτίου 2017, έπειτα από 171 επεισόδια κατά τη διάρκεια 8 συνολικά κύκλων.
Στις 26 Απριλίου 2013, το The CW ανακοίνωσε επίσημα τη spin-off σειρά The Originals, η οποία επικεντρώνεται στην οικογένεια των Αρχικών βρικολάκων, και η οποία ξεκίνησε να προβάλλεται την τηλεοπτική περίοδο 2013–14.
Παραγωγή
Στις 21 Οκτωβρίου 2009, δόθηκε στη σειρά ένας ολοκληρωμένος κύκλος 22 επεισοδίων, έπειτα την υψηλή τηλεθέαση του πρώτου μισού της σεζόν. Ο Πρόεδρος του The CW, Μαρκ Πέντοβιτς, είπε σε συνέντευξή του πως η σειρά δεν έλαβε δύο έξτρα επεισόδια για τον δεύτερο κύκλο της, έπειτα από παράκληση του Κέβιν Γουίλιαμσον. Ο Γουίλιαμσον ήθελε να δώσει το καλύτερο για τη σειρά και θα προτιμούσε να κάνει 22 επεισόδια. "Θα προτιμούσα να είχα 22 εξαιρετικά επεισόδια παρά 24 καλά επεισόδια αν ο Κέβιν δεν μπορούσε να το κάνει" εξήγησε. Προς το τέλος του τέταρτου κύκλου (25 Απριλίου 2013), προβλήθηκε ένα επεισόδιο το οποίο λειτούργησε ως πιλότος για τη spin-off σειρά The Originals, η οποία επικεντρώνεται στην οικογένεια των Αρχικών Βρικολάκων την οποία γνωρίσαμε στο The Vampire Diaries. Η spin-off σειρά ολοκληρώθηκε έπειτα από πέντε κύκλους.